Azan dan iqamat

Azan ( terbitan kata kerja  "mendengar") atau bang (, dalam sesetengah dialek) adalah satu lafaz khusus yang diamalkan oleh penganut agama Islam sebagai tanda untuk menyatakan masuknya waktu solat fardu supaya orang-orang Mukmin boleh diseru  supaya bergesa berkumpul untuk mengerjakan solat fardu. Iqamat ( terbitan kata kerja  qāma "berdiri; bangkit; bangun"Abd. Rauf Dato' Haji Hassan; Abdul Halim Salleh; Khairul Amin Mohd Zain (2005), m/s. 305) bermaksud sebutan tertentu untuk memberitahu  para jemaah untuk mula mengerjakan solat.

 Latar belakang 
Dari segi bahasa, azan bermaksud  ialah “al-i`lam” (pemberitahuan) atau “an-nida’” (seruan).  Azan ialah suatu gabungan perkataan-perkataan tertentu untuk menandakan waktu solat fardu atau boleh diertikan sebagai pemberitahuan tentang waktu solat. Penandaan ini dibuat dengan melaungkan dengan lafaz-lafaz tertentu.

 Hukum 
Hukum melaungkan azan adalah sunat muakkad ketika hendak mendirikan sembahyang fardhu. Melaungkan azan juga adalah satu Fardu Kifayah bagi sesuatu kumpulan, dan tuntutan sunatnya terlaksana walaupun tidak dilakukan oleh semua ahli kumpulan tersebut. Bagi individu pula, ia merupakan satu sunat aini atau, dan  pahala sunat akan diperolehi apabila seseorang itu melakukannya. Bagi kaum wanita, disunatkan melakukan Iqamat sahaja kerana dikhuatiri boleh menimbulkan fitnah apabila meninggikan suara mereka.

 Dalil 
Al-Quran, as-Sunnah dan al-Ijmak menyatakan melaungkan azan mempunyai banyak kelebihan dan pahala yang besar. Dalil daripada Al-Quran ialah "firman Allah" yang bermaksud:

“Jika kamu dipanggil (diseru) untuk sembahyang...” (Surah al-Ma’idah: 58)

Dalil daripada as-Sunnah pula merangkumi banyak hadis. Antaranya ialah sebuah hadith yang bermaksud: “Apabila tiba waktu sembahyang hendaklah salah seorang kamu melakukan azan dan yang lebih tua daripada kamu hendaklah menjadi imam.” (Riwayat Bukhari dan Muslim)

 Sejarah 
Azan mula diamalkan oleh orang-orang Islam pada tahun pertama Hijrah. 

Dalam hadis yang diriwayatkan oleh Imam Bukhari dan Muslim daripada Ibnu `Umar RA. “Pada mulanya ketika orang-orang Islam berhijrah ke Madinah, mereka berkumpul dan menunggu untuk mengerjakan sembahyang. Ketika itu tidak ada orang yang menyeru (melaungkan azan) untuk menunaikannya. Pada suatu hari Muhammad telah mengumpulkan para sahabat untuk bermesyuarat tentang cara untuk memberitahu masuknya waktu solat serta mengajak orang ramai agar ke masjid melakukan solat jemaah. 

Dalam mesyuarat itu, terdapat beberapa cadangan. Ada yang mencadangkan supaya dikibarkan bendera sebagai tanda waktu solat, ada yang mencadangkan ditiup serunai ataupun trompet; dan ada yang mencadangkan supaya dibunyikan loceng. Semua usul yang diajukan telah ditolak oleh Muhammad (kerana meniup serunai atau trompet dan memukul loceng adalah cara pemanggilan sembahyang bagi masyarakat Yahudi dan Nasrani (Kristian). Umar bin al-Khattab mencadangkan diteriakkan ucapan: “Telah datang waktu solat”. Usul ini telah diterima oleh Muhammad tetapi baginda menukar lafaz itu dengan lafaz “assolatu jami`ah” yang bererti “marilah solat berjemaah”.

Pada suatu malam Abdullah bin Zaid telah bermimpi mengenai cara yang lebih baik untuk memberitahu solat dengan mengumandangkanlah Allahu Akbar... (dan seterusnya lafaz-lafaz azan)”. Pada pagi harinya, Abdullah bin Zaid menemui Muhammad dan baginda bersabda: “Mimpimu itu mimpi yang benar”. Muhammad memerintahkan Bilal bin Rabah mengumandangkan azan tersebut. Ketika Bilal hendak menyerukan azan, Umar datang kepada Muhammad dan menceritakan bahawa beliau juga bermimpi seperti Abdullah bin Zaid.

Al-Bazzar meriwayatkan bahawa: “Rasulullah pada malam Israk telah diperlihatkan dengan azan dan diperdengarkan kepadanya di atas langit yang ketujuh. Kemudian Jibril mendatanginya, lalu dia menjadi imam kepada ahli langit. Antara mereka ialah Nabi Adam dan Nabi Nuh. Maka Allah menyempurnakan kemuliaan baginya ke atas penduduk langit dan bumi”.

 Adab dan tertib 
Lafaz azan terdiri daripada lima belas kalimah. Ia dilaungkan sebanyak dua kali bagi setiap lafaz kecuali Takbir pada awal azan disebut sebanyak empat kali dan lafaz kalimah tauhid hanya sekali sahaja.

 Sebutan Bahasa Arab Transliterasi Terjemahan2x الله اكبر Allah u Akbar Allah Maha Besar 2x اشهد ان لا اله الا الله Ash-hadu allā ilāha illallāh Aku bersaksi bahawa tiada Tuhan selain Allah 2x اشهد ان  محمدا رسول الله Ash-hadu anna Muhammadan rasūlullāh Aku bersaksi bahawa Muhammad adalah Pesuruh Allah 2x حي على الصلاة Hayya 'alas-salāt Marilah menunaikan solat 2x حي على الفلاح Hayya 'alal-falāh Marilah merebut kemenangan 2x الصلاة خير من النوم  Solat itu lebih baik dari tidur* 2x الله اكبر Allāhu akbar Allah Maha Besar 1x لا اله الا الله Lā ilāha illallāh Tiada Tuhan selain Allah

* Barisan "Sembahyang itu lebih baik dari tidur" hanya digunakan untuk solat Subuh (fajr).

Orang yang melaungkan azan hendaklah seorang lelaki Muslim yang berakal. Azan mestilah dilakukan oleh seorang sahaja untuk semua kariah, dan tidak boleh dibuat berulang kali untuk kariah yang sama. Azan hendaklah dilafazkan dalam Bahasa Arab. 

Azan dilaungkan ketika masuk waktu solat melainkan pada waktu Subuh. Waktu Subuh mempunyai dua azan di mana Azan pertama dilaungkan sebelum masuk waktu iaitu bermula waktunya selepas berlalu separuh malam untuk memberitahu Muslimin bahawa waktu Subuh sudah hampir. Azan kedua dikumandangkan ketika masuk waktu Subuh. 

Untuk Solat Jumaat, azan berkumandang sebanyak dua kali, kali pertama untuk menandakan masuk waktu Zuhur untuk memanggil orang-orang Muslim ke masjid dan kali kedua dikumandangkan sejurus sebelum Imam memulakan Khutbah Jumaat. Iqamat dilafazkan selepas imam selesai membaca khutbah, dan sebelum imam mengangkat Takbir Jumaat.

 Sunat Azan 
Orang yang melaungkan azan (muazzin) mestilah suci daripada hadas kecil, hadas besar dan najis. Beliau juga hendaklah menghadap kiblat ketika mengumandangkan azan. Azan sunat dilafazkan oleh muazzin yang baik dan merdu suaranya serta nyaring. Azan hendaklah dinyaringkan biarpun didengar oleh salah seorang daripada jemaah ketika sembahyang berjemaah. Sekiranya tidak menggunakan pembesar suara, azan hendaklah dilaungkan di tempat yang tinggi. Penggunaan pembesar suara di merata tempat memaafkan  perbuatan ini. Azan juga sunat dilakukan  berdiri kecuali jika ada uzur.

Ketika muazzin membaca “hayya `ala as-salah”, muazzin hendaklah menghadapkan muka dan dadanya ke sebelah kanan dan ketika membaca “hayya `ala al-falah” menghadapkan muka dan dadanya ke sebelah kiri. Juga disunatkan melakukan tarji‘ semasa azan iaitu menyebut dua kalimah syahadah secara senyap sebelum dinyaringkan.

Disunatkan juga muazzin memasukkan dua anak jarinya ke dalam kedua telinganya dengan tujuan untuk meninggikan suara. muazzin tidak boleh bercakap ketika mengumandangkan azan. Orang-orang yang mendengar azan hendaklah menyahutnya secara perlahan-lahan dengan lafaz yang diucapkan oleh muazzin, kecuali pada lafaz “hayya `ala as-salah” dan “hayya `ala al-falah”. Kedua-duanya disahut dengan “la haula wala quwwata illa bi Allah” yang bermaksud “tiada daya dan kekuatan kecuali daripada Allah”.

Azan itu hendaklah dilakukan dengan  Tertib dan Muwalat di antara lafaz azan dan Iqamat.

Al-Imam al-Nawawi di dalam Syarh Sahih Muslim menyebut lebih Larangan bercakap ketika Azan - Institut Al-Qayyim:  

"Dan ketahuilah bahawasanya disunatkan menjawab seruan muazzin sepertimana laungannya bagi setiap orang yang mendengarnya samaada yang berada dalam keadaan suci atau berhadath atau berjunub atau seorang perempuan yang Haid dan selain mereka dari kalangan orang yang tidak dilarang untuk menjawabnya. Adapun antara sebab larangan dari menjawab azan ialah jika berada di dalam tandas atau ketika sedang berjimak dengan pasangannya atau seumpama dengannya..."

 Doa selepas Azan 
Setelah selesai azan, doa berikut adalah sunat dibaca oleh muazzin dan penganut Muslim lain yang mendengar azan:

اللهم رب هذه الدعوة التامة والصلاة القائمة 

Wahai Allah, Tuhan yang menguasai seruan yang sempurna ini dan solat yang sedang didirikan, 

آت محمداً الوسيلة و الفضيلة 
Datangkanlah Nabi Muhammad (kepadaku) sebagai penghubung (kepada Allah) dan keutamaan (bagiku),

وابعثه مقاماً محموداً الذي وعدته  
Serta kedudukan yang terpuji yang telah Engkau janjikan untuknya.  

(Riwayat Imam Bukhari).

 Iqamat 
Lafaz Iqamat mempunyai sebelas kalimah. Lafaz Iqamat adalah seperti berikut: 

Fail:myiqamat.jpg 
TerjemahanBahasa Arab TransliterasiAllah Maha Besar, Allah Maha Besar,الله اكبر الله اكبرāllahu ākbar, āllahu ākbarAku bersaksi bahawa tiada Tuhan selain Allah,اشهد ان لا اله الا اللهāsh'hadu ān lā ilaha illā-llahAku bersaksi bahawa Muhammad adalah Pesuruh Allah,اشهد ان محمد رسول اللهāsh'hadu ānna mūhammadār rasūlu-llahMarilah menunaikan solat,حي على الصلاةhayyā `alā-s-salatMarilah merebut kemenangan,حي على الفلاحhayyā `alā-l-falāhBerdirilah untuk kita solat.قد قامت الصلاة، قد قامت الصلاةqad qāma tis-salaatAllah Maha Besar, Allah Maha Besar,الله اكبر الله اكبرāllahu ākbar, āllahu ākbarTiada tuhan selain Allahلا اله الا اللهlā ilaha illā-llah.

Iqamat disyaratkan tidak diselangi dengan diam yang lama di antaranya dengan takbiratul ihram kecuali sekadar imam menyuruh agar membetulkan saf. Iqamat hendaklah dilakukan dengan cepat kerana ia disyariatkan bagi memberitahu mereka yang telah hadir untuk mengerjakan sembahyang.

 Teks Azan bagi Ahli Sunnah 
 Sebutan Bahasa Arab Transliterasi Terjemahan2x الله اكبر، الله اكبر Allāhu akbarullāhu akbar Allah Maha Besar اشهد ان لا اله الا الله Ash-hadu allā ilāha illallāh Aku bersaksi bahawa tiada Tuhan selain Allah اشهد ان محمدا رسول الله Ash-hadu anna Muhammadan rasūlullāh Aku bersaksi bahawa Muhammad adalah Pesuruh Allah حي على الصلاة Hayya 'alas-salāt Marilah kita menunaikan solat حي على الفلاح Hayya 'alal-falāh Marilah kita menuju kejayaan الصلاة خير من النوم  Solat itu lebih baik dari tidur1x الله اكبر، الله اكبر Allāhu akbarullāhu akbar Allah Maha Besar لا اله الا الله Lā ilāha illallāh Tiada Tuhan selain Allah
*Dilafazkan hanya untuk Azan Subuh sahaja.

 Azan Dan Iqamat untuk tujuan selain sembahyang 
Selain untuk tujuan sembahyang, azan dan Iqamat juga sunat dilakukan untuk beberapa perkara lain:
Azan juga sunat dibisikkan ke telinga kanan kanak-kanak (lelaki/perempuan)yang baru lahir, begitu juga sunat diiqamatkan pada telinga kiri. Ini adalah kerana Muhammad telah mengazankan telinga Hasan ketika beliau dilahirkan oleh Fatimah. 

Azan juga digunakan sebagai isyarat untuk memaklumkan umat pada waktu mudarat ataupun bahaya seperti kebakaran ataupun waktu perang. Azan juga sering dilaungkan dalam keadaan gangguan dirasuk jin atau Syaitan.

 Azan sebelum Subuh 
Muhammad bersabda yang bermaksud: 'Bilal akan melaungkan azan di sebelah malam, maka makanlah dan minumlah hingga Ibnu Ummi Maktum pula yang azan.' 

lni bererti ketika 'Bilal melaungkan azan, harus bagi orang Islam bersahur, makan dan minum sehinggalah lbnu Ummi Maktum melaungkan azan menandakan masuk waktu sembahyang.

Dalam azan yang pertama disunatkan agar tidak menyebut ' "sembahyang itu lebih baik daripada tidur". Ini adalah satu perbezaan yang penting yang dapat membezakan di antara azan yang pertama dan azan yang kedua. Azan dalam bentuk ini disyaratkan pada waktu fajar dan orang ramai akan kenal suara azan pertama dan suara yang lain pada azan kedua.

 Sejarah kelaziman 
 Di Turki 
Sewaktu zaman 1920-an dan 1930-an, kerajaan İsmet İnönü (Presiden ke-2 Republik Turki) mengenakan azan bahasa Turki untuk menggantikan secara adat yang dalam bahasa Arab; sebagai percubaan, dan hanya dari segi perbandingan, berjaya, menggalakkan bahasa Turki sebagai kegunaan bahasa liturgi; dengan mengejutkan orang ramai. Larangan Azan bahasa Arab telah dimansuhkan pada 6 Jun 1950 selepas kejayaan pilihan raya berpihak kepada pembangkang.

 Di Syria 
Di Syria, Masjid Umaiyyad, sebuah masjid yang terletak di kota Damsyik  yang telah dibina sejak zaman pemerintahan Bani Umaiyyah. Masjid tersebut melaungkan azan dalam bentuk laungan beramai-ramai ala koir. Alunan azan yang ditampilkan itu begitu indah sehingga dikatakan dapat mengharmonikan suasana kota sekeliling.

 Di Singapura 
Di Singapura, laungan Azan hanya dibolehkan untuk dikumandang dalam masjid-masjid saja, kerajaan Singapura tidak memperbolehkan suara azan dikumandangkan dengan kuat menerusi corong-corong pembesar suara di luar dari bangunan masjid.

 Lihat pula 
 Solat

 Rujukan 

 Pautan luar 
 Muat turun perisian azan
 Muat turun perisian azan JAKIM dengan azan
 pelbagai azan

Kategori:Solat
Kategori:Fiqah